**2. tačka dnevnog reda**

**GOŠA MONTAŽA AD BEOGRAD PREDLOG**

**SKUPŠTINA DRUŠTVA**

**Broj Vs 1/23-2**

**31.01.2023. godine**

Na osnovu člana 133. Zakona o tržištu kapitala ("Sl. glasnik RS", br. 129/2021) i člana 329. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021), Skupština akcionara Društva **GOŠA MONTAŽA AD BEOGRAD,** matični broj: 07264399, ul. Knićaninova 3, na vanrednoj sednici održanoj dana 31.01.2023. godine donela je sledeću:

**ODLUКU O POVLAČENJU AКCIJA SA REGULISANOG TRŽIŠTA**

Član 1.

Povlače se akcije sa regulisanog tržišta – segment trgovanja Open market i to 221.138 akcija, nominalne vrednosti 1.000,00 dinara po akciji, CFI kod: ESVUFR, ISIN broj: RSGMONE48287, izdavaoca GOŠA MONTAŽA AD BEOGRAD, matični broj: 07264399 (u daljem tekstu: Društvo).

Povlačenjem akcija sa regulisanog tržišta – segment trgovanja Open market, Društvu prestaje svojstvo javnog društva i biće izbrisano iz Registra javnih društava koji vodi Komisija za hartije od vrednosti.

Član 2.

Кonstatuje se da su ispunjeni kumulativni uslovi za isključenje akcija sa regulisanog tržišta Beogradske berze u skladu sa članom 133. Zakona o tržištu kapitala ("Sl. glasnik RS", br. 129/2021), odnosno da:

* Društvo ima manje od 10.000 akcionara;
* u periodu od tri meseca koji prethodi danu donošenja odluke o sazivanju sednice skupštine akcionara na kojoj će se odlučivati o povlačenju akcija sa Open marketa, ukupno ostvareni obim prometa akcija Društva iznosi manje od 0,5% ukupno izdatog broja akcija;
* u najmanje jednom mesecu iz gore pomenutog perioda, ostvareni mesečni obim prometa akcija Društva je iznosio manje od 0,05% ukupno izdatog broja akcija.

Član 3.

Društvo daje neopozivu izjavu kojom se obavezuje da će od nesaglasnih akcionara, a na njihov zahtev, otkupiti akcije uz odgovarajuću naknadu predviđenu Zakonom o privrednim društvima odnosno da će ukoliko ne bude nesaglasnih akcionara, o tome dati pisanu izjavu.

Član 4.

Ovlašćuje se nadležne službe Društva da izvrše registraciju ove odluke u Agenciji za privredne registre u skladu sa Zakonom o registraciji.

Član 5.

Ovlašćuje se zakonski zastupnik Društva da može lično ili preko punomoćnika podneti zahtev Beogradskoj Berzi za povlačenje akcija sa regulisanog tržišta kao I zahtev Komisiji za hartije od vrednosti za prestanak svojstva javnog društva odnosno da preduzme sve potrebne mere i aktivnosti pred nadležnim organima radi sprovođenja ove odluke.

Član 6.

Ova Odluka se usvaja sa najmanje ¾ većinom od ukupnog broja izdatih akcija Društva I stupa na snagu davanjem pisane izjave predsednika Nadzornog odbora Društva da su svi nesaglasni akcionari u celosti isplaćeni za vrednost svojih akcija u skladu sa Zakonom o privrednim društvima odnosno davanjem Izjave da nije bilo nesaglasnih akcionara.

Član 7.

Ovlašćuje se i zadužuje zakonski zastupnik Društva, da u slučaju potrebe, izvrši tehničke ispravke i usaglašavanja ove Odluke sa zahtevima nadležnih organa, a u cilju njene uspešne realizacije.

**GOŠA MONTAŽA AD BEOGRAD**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_, Predsednik skupštine